turjo4nis/wikipedia-bn-dump-20250701 huggingface dataset:
কসোভো

কসোভো (সার্বীয় ভাষায়: Косово и Метохија, আলবেনীয় ভাষায়: Kosova বা Kosovë) ইউরোপের বলকান অঞ্চলের একটি রাষ্ট্র, যা পূর্বে সার্বিয়ার একটি প্রদেশ ছিলো। প্রদেশটি ১৯৯৯ সাল থেকে জাতিসংঘ প্রশাসনের তত্ত্বাবধানে রয়েছে। যদিও আন্তর্জাতিক সম্প্রদায় প্রদেশটির উপর সার্বিয়ার সার্বভৌমত্বের স্বীকৃতি দিয়েছে, কার্যত এটির উপর সার্বীয় শাসনের প্রয়োগ নগণ্য। ২০০৮ সালের ফেব্রুয়ারি মাসে এটি স্বাধীনতা ঘোষণা করে। মার্কিন যুক্তরাষ্ট্র, যুক্তরাজ্য সহ বেশ কিছু দেশ কসোভোকে রাষ্ট্র হিসাবে স্বীকৃতি দিয়েছে। এ পর্যন্ত জাতিসংঘের ১৯৩ টি সদস্য রাষ্ট্রের মধ্যে ১১৫ টি রাষ্ট্র কসোভো কে স্বাধীন রাষ্ট্র হিসেবে স্বীকৃতি দিয়েছে।

কসভোর সীমান্তে মন্টেনিগ্রো, আলবেনিয়া ও ম্যাসিডোনিয়া অবস্থিত। এর জনসংখ্যা ২০ লক্ষ। এদের বেশিরভাগই জাতিগতভাবে আলবেনীয়। তবে সার্বীয়, তুর্কি, বসনীয়, জিপসি এবং অন্যান্য জাতির লোকেদের সংখ্যালঘু সম্প্রদায় রয়েছে। দেশটির সবচেয়ে বড় শহর ও রাজধানীর নাম প্রিস্টিনা (Priština)।

২০০৬ সালে কসোভোর ভাগ্য নির্ধারণের জন্য আন্তর্জাতিক আলোচনা শুরু হয়।

সার্বিয়া আনুষ্ঠানিকভাবে কসোভোকে একটি সার্বভৌম রাষ্ট্র হিসাবে স্বীকৃতি দেয় না এবং এটিকে কসোভো এবং মেটোহিজা এর স্বায়ত্তশাসিত প্রদেশ হিসাবে দাবি করে চলেছে, যদিও এটি ২০১৩ সালের ব্রাসেলস চুক্তির অংশ হিসাবে কসোভো প্রতিষ্ঠানগুলির শাসক কর্তৃত্ব স্বীকার করে ।

কসোভো একটি উচ্চ-মধ্যম আয়ের অর্থনীতি সহ একটি উন্নয়নশীল দেশ । আন্তর্জাতিক আর্থিক প্রতিষ্ঠানগুলির দ্বারা পরিমাপ করা হিসাবে এটি গত দশকে দৃঢ় অর্থনৈতিক প্রবৃদ্ধির অভিজ্ঞতা অর্জন করেছে এবং ২০০৭-২০০৮ সালের আর্থিক সংকট শুরু হওয়ার পর থেকে প্রতি বছর বৃদ্ধি পেয়েছে । কসোভো আন্তর্জাতিক মুদ্রা তহবিল , বিশ্বব্যাংকের সদস্য এবং ইন্টারপোলের সদস্যপদ এবং ইসলামি সহযোগিতা সংস্থার পর্যবেক্ষক পদের জন্য আবেদন করেছে ।

তথ্যসূত্র 

 
দক্ষিণ-পূর্ব ইউরোপের রাষ্ট্র
সীমিত স্বীকৃতির রাষ্ট্র
প্রজাতন্ত্র
বলকান রাষ্ট্র
স্থলবেষ্টিত দেশ
ইউরোপের রাষ্ট্র
২০০৮-এ প্রতিষ্ঠিত রাষ্ট্র ও অঞ্চল
তুলা রাশির তারার তালিকা

এটা তুলা রাশির উল্লেখযোগ্য তারার তালিকা। তারাগুলি ঔজ্জ্বল্যের উচ্চ থেকে নিম্ন ক্রমে সাজানো হয়েছে।

তুলা রাশি
নক্ষত্র তালিকা
হাম্মুরাবি

Hammurabi বাংলায়, হাম্মুরাবি () ছিলেন প্রথম ব্যাবলনিয়ান রাজবংশের আমরাইত গোত্রের ষষ্ঠ শাসক।  তার পিতা সিন-মুবাল্লিত এর মৃত্যুর পর আঠারো বছর বয়সে তিনি ব্যাবিলন নগর রাষ্ট্রের সিংহাসনে বসেছিলেন। এই নগররাষ্ট্রের প্রথম রাজবংশের ষষ্ঠ রাজা হিসেবে হাম্মুরাবি যখন দায়িত্ব নেন, ব্যাবিলন তখন ছোট্ট একটি দেশ। মেসোপটেমিয়া অঞ্চলে এ রকম আরো অনেকগুলো নগর রাষ্ট্র ছিল, আর সেই সব রাজ্যের নিজেদের মধ্যেও লড়াই ছিল। তবে তার পূর্বপুরুষদের সময়ই বোরসিপ্পা, কিশ এবং সিপ্পার পর্যন্ত রাজ্য বিস্তার করে ব্যাবিলনিয়ানরা আঞ্চলিক রাজশক্তি হয়ে ওঠার পথে খানিকটা এগিয়েছিল।

শামসি-আদাদ, লারসা, এশনুনা আর এলাম-এর মতো আরো কয়েকটি শক্তিশালী প্রতিবেশী রাজ্যের বিরুদ্ধে যুদ্ধে জিতে প্রকৃতপক্ষে হাম্মুরাবিই ব্যাবিলনিয়ান নগর রাষ্ট্রকে ব্যাবিলনিয়ান সাম্রাজ্যে রূপান্তর করেছিলেন। সে অর্থে তাকেই বলা যায় ব্যাবিলনিয়ান সাম্রাজ্যের প্রথম সম্রাট।

প্রাচীন ইতিহাসে হাম্বুরাবি, হাম্বুরাবি আইন প্রবর্তনের জন্য সুপরিচিত। তিনি নিজে দাবী করেন যে এই আইন তিনি সূর্য় দেব শামাশের কাছ থেকে পেয়েছিলেন। আধুনিক আইনের তুলনায় হাম্বুরাবির প্রবর্তিত আইন বেমানান মনে হলেও তৎকালিন সমাজ ব্যবস্থার বিবেচনায় এবং মানব সমাজে প্রথম লিখিত আইন হিসাবে এর গুরুত্ব অনেক। তৌরাতে বর্ণিত মূসা (আঃ) এর প্রবর্তিত আইনের সাথে এর অনেক মিল রয়েছে।

হাম্বুরাবির প্রণিত আইন 

হাম্বুরাবির আইন পৃথিবীর সবচেয়ে প্রাচীন আইন নয়; Ur-Nammu, Laws of Eshnunna এবং Lipit-Ishtar এর আইন। হাম্বুরাবীর আইনের চেয়ে প্রাচীন আইন। তবে, হাম্বুরাবী আইন, এই সকল প্রাচীন আইনের চেয়ে আলাদা ছিল। এবং সমাজে এই আনের প্রভাব ছিল অতীতের সকল আইনের চেয়ে বেশি ছিল। 

তবে হাম্মুরাবি খ্যাতির কারণ তার যুদ্ধজয় নয়। হাম্মুরাবির আইন নামে বিখ্যাত তার আইন সংকলনই পৃথিবীজোড়া খ্যাতি এনে দিয়েছে তাকে। ১৯০১ সালে এলামিদের প্রাচীন রাজধানী সুসা থেকে আবিস্কৃত হয়েছে অমূল্য এই সংকলন। মোট ১২টি পাথরের টুকরোয় খোদাই করে লেখা ২৮২টি আইনের এই সংকলন পৃথিবীর অন্যতম প্রাচীন লিখিত আইন সংকলন হিসেবে পরিচিত। ব্যাবিলনের দৈনন্দিন জীবনে ব্যবহৃত আক্কাদীয়ান ভাষায় লেখা হয়েছিল এই আইনগুলো, তাই অক্ষরজ্ঞানসম্পন্ন যে কেউ এগুলো পড়তে ও বুঝতে পারতেন। বর্তমানে প্যারিসের লুভ্র্‌ জাদুঘরে সংরক্ষিত আছে এই অমূল্য প্রত্নতাত্ত্বিক নিদর্শনগুলো।

আরও দেখুন 
 ব্যাবিলনীয় আইন
 কীলকাকার আইন
 সংক্ষিপ্ত সময়রেখার কালক্রম

পাদটীকা

তথ্যসূত্র 
 Arnold, Bill T. (2005). Who Were the Babylonians? Brill Academic Publishers. 
 Breasted, James Henry (2003). Ancient Time or a History of the Early World, Part 1. Kessinger Publishing. 
 DeBlois, Lukas (1997). An Introduction to the Ancient World. Routledge Publishing. 
 Van De Mieroop, Marc (2005). King Hammurabi of Babylon: A Biography. Blackwell Publishing. 
 Babylonian Law. Britannica, 1911.

বহিঃসংযোগ 

 A Closer Look at the Code of Hammurabi (Louvre museum) 

খ্রিস্টপূর্ব ১৯শ শতাব্দীতে জন্ম
খ্রিস্টপূর্ব ১৮শ শতাব্দীতে মৃত্যু
খ্রিস্টপূর্ব ১৮শ শতাব্দীর ব্যাবিলনের রাজা
ব্যাবিলনের প্রথম রাজবংশ
লারসার রাজা
সেন্ট ভিনসেন্ট ও গ্রেনাডাইন

সেন্ট ভিনসেন্ট ও গ্রেনাডাইন (ইংরেজি ভাষায়: Saint Vincent and the Grenadines) ক্যারিবীয় সাগরের ক্ষুদ্রতর অ্যান্টিল দ্বীপপুঞ্জে অবস্থিত একটি দ্বীপরাষ্ট্র। ৩৮৯ বর্গকিলোমিটার এলাকাবিশিষ্ট রাষ্ট্রটি সমগ্র সেন্ট ভিনসেন্ট দ্বীপ এবং গ্রেনাডাইন দ্বীপপুঞ্জের উত্তরের দুই-তৃতীয়াংশ নিয়ে গঠিত। দেশটি অতীতে ব্রিটিশ সাম্রাজ্যের অংশ ছিল। বর্তমানে এটি কমনওয়েল্‌থ অফ নেশন্‌স এবং ক্যারিবীয় সম্প্রদায়ের সদস্য।

তথ্য সূত্র

উত্তর আমেরিকার রাষ্ট্র
জাতিসংঘের সদস্য রাষ্ট্র
ক্যারিবীয় সম্প্রদায়ের সদস্য রাষ্ট্র
পূর্ব ক্যারিবীয় রাষ্ট্রগুলির সংস্থার সদস্য রাষ্ট্র
ইংরেজি ভাষী দেশ ও অঞ্চল
ক্যারিবীয় রাষ্ট্র
দ্বীপ রাষ্ট্র
উইন্ডওয়ার্ড দ্বীপ
কমনওয়েলথ অব নেশনসের সদস্য
১৯৭৯-এ প্রতিষ্ঠিত রাষ্ট্র ও অঞ্চল
ছোট দ্বীপ উন্নয়নশীল রাষ্ট্র
সার্বভৌম রাষ্ট্র
১৯৭৯-এ উত্তর আমেরিকায় প্রতিষ্ঠিত
ধর্মতাত্ত্বিক পদার্থবিজ্ঞান

ধর্মতাত্ত্বিক পদার্থবিজ্ঞান (Theophysics বা Theisics) ধর্মতত্ত্ব এবং পদার্থবিজ্ঞানকে একত্রিত করার একটি বৈজ্ঞানিক প্রচেষ্টার নাম। অনেকে এটিকে ছদ্ম পদার্থবিজ্ঞান হিসাবে আখ্যায়িত করে থাকেন। এটি মূলত ধর্মতত্ত্বের একটি শাখা যেখানে পদার্থবিজ্ঞানের তত্ত্ব এবং নীতিমালার মাধ্যমে একটি উচ্চতর সর্বেসর্বা সত্ত্বার অস্তিত্ব প্রমাণের চেষ্টা করা হয়। ধর্মতাত্ত্বিক পদার্থবিজ্ঞানীদের চিন্তার মূল ক্ষেত্র হল মহা বিস্ফোরণ তত্ত্ব। অনেকেই মনে করেন, মহা বিস্ফোরণের শক্তি একটি উচ্চতর শক্তির উৎস থেকে এসেছে।

ধর্মতত্ত্ব নিজে এক ধরনের বিশেষ প্রকাশ (রিভিলেশন) এবং পদার্থবিজ্ঞান হচ্ছে সাধারণ প্রকাশ। এই দুটি বিস্ময়কর প্রকাশকে একত্রিত করতে পারলে একটি একীভূত একক প্রকাশের সন্ধান পাওয়া যেতে পারে। এই একীভূত প্রকাশ ঈশ্বর থেকে শুরু করে তার সৃষ্টি পর্যন্ত ধারাবাহিকতার সব কিছু ব্যাখ্যায় সমর্থ হতে পারে। এটিই ধর্মতত্ত্ব এবং পদার্থবিজ্ঞানের এই শাখার মূল উদ্দেশ্য।

আরও দেখুন

ধর্মতাত্ত্বিক পদার্থবিজ্ঞানী 
 ফ্রাংক জে টিপলার
 জন ডি ব্যারো
 ডেভিড ডয়েচ

ধারণা ও তত্ত্ব 
 ওমেগা বিন্দু
 টিপলারীয় ওমেগা বিন্দু
 বহুবিশ্ব

বহিঃসংযোগ 
 Theophysics - জিওসিটিসের একটি ওয়েবসাইট।
 বারোটি মূলনীতি, এতে ধর্মতাত্ত্বিক পদার্থবিজ্ঞানের বারোটি মূলনীতির ব্যাখ্যা আছে।

ধর্মতত্ত্ব
পদার্থবিজ্ঞানের দর্শন
ধর্ম ও বিজ্ঞান
ধর্মীয় সৃষ্টিতত্ত্ব
জন ডেভিড ব্যারো

জন ডেভিড ব্যারো এফআরএস (২৯ নভেম্বর ১৯৫২ - ২৬ সেপ্টেম্বর ২০২০) ইংরেজ বিশ্বতত্ত্ববিদ, তাত্ত্বিক পদার্থবিজ্ঞানী এবং গণিতবিদ। বর্তমানে তিনি কেমব্রিজ বিশ্ববিদ্যালয়ে গাণিতিক বিজ্ঞানের গবেষণা অধ্যাপক হিসেবে কর্মরত আছেন। মৌলিক গবেষণা ছাড়াও জনপ্রিয় বিজ্ঞান গ্রন্থ এবং শৌখিন নাট্যকার হিসেবে তার পরিচিতি রয়েছে।

বইসমূহ 
ইংরেজি ভাষায়:
 Between Inner Space and Outer Space: Essays on the Science, Art, and Philosophy of the Origin of the Universe
 Impossibility: Limits of Science and the Science of Limits. 
 Material Content of the Universe
 Pi in the Sky: Counting, Thinking, and Being
 Science and Ultimate Reality: Quantum Theory, Cosmology and Complexity
 The Anthropic Cosmological Principle (with Frank J. Tipler). Oxford Uni. Press. 
 The Artful Universe: The Cosmic Source of Human Creativity
 The Book of Nothing: Vacuums, Voids, and the Latest Ideas about the Origins of the Universe
 The Infinite Book: A Short Guide to the Boundless, Timeless and Endless
 The Left Hand of Creation: The Origin and Evolution of the Expanding Universe
 The Origin of the Universe: To the Edge of Space and Time
 The Universe That Discovered Itself
 The World Within the World
 Theories of Everything: The Quest for Ultimate Explanation
 The Constants of Nature: The Numbers that Encode the Deepest Secrets of the Universe

অন্যান্য ভাষায়:
 L'Homme et le Cosmos (ফরাসি)
 Perché il Mondo è Matematico? (ইতালীয়)

আরও দেখুন 
 জ্যোতির্বিজ্ঞানের গ্রেশাম অধ্যাপক
 anthropic principle

তথ্যসূত্র

বহিঃসংযোগ 
 John D Barrow homepage 
 Publications list
 Millennium Mathematics Project

ইন্টারনেটে সহজলভ্য প্রকাশনা 
 Chaos in Numberland: the secret life of continued fractions
 Chaos 
 Mathematics and Sports
 Connections in Space website and CD Rom on mathematical and artistic aspects of space, with R. Bright, M. Kemp i N. Mee
 Outer space - A Sense of Balance
 Living in a Simulation, 2003.
 Outer Space - Independence Day
 Solution to A Sense of Balance
 Outer Space - Rugby and Relativity
 Solution to Independence Day
 Wagons Roll
 Solution to Rugby and Relativity

১৯৫২-এ জন্ম
২০২০-এ মৃত্যু
ইংরেজ পদার্থবিজ্ঞানী
ইংরেজ প্রোটেস্ট্যান্ট
বিশ্বতত্ত্ববিদ
ইংরেজ বিজ্ঞান লেখক
ইন্টারন্যাশনাল সোসাইটি ফর সাইন্স অ্যান্ড রিলিজিয়নের সদস্য
টেম্পলটন পুরস্কার বিজয়ী
তাত্ত্বিক পদার্থবিজ্ঞানী
রয়েল সোসাইটির সভ্য
মলাশয়ের ক্যান্সারে মৃত্যু
২০শ শতাব্দীর ব্রিটিশ পদার্থবিজ্ঞানী
ইংল্যান্ডে ক্যান্সারে মৃত্যু
ডেভিড ডয়েচ

ডেভিড ডয়েচ (জন্ম: ১৯৫৩, হাফসা, ইসরায়েল) অক্সফোর্ড বিশ্ববিদ্যালয়ের পদার্থবিজ্ঞানী। এছাড়া তিনি ক্লেয়ারেন্ডন গবেষণাগারের কোয়ন্টাম কম্প্যুটেশন কেন্দ্রে পারমাণবিক ও লেজার পদার্থবিজ্ঞানের অবৈতনিক ভিজিটিং অধ্যাপক হিসেবে শিক্ষকতা করে থাকেন। তিনি কোয়ান্টাম কম্পিউটার ক্ষেত্রে অগ্রদূতের ভূমিকা পালন করেছেন এবং কোয়ান্টাম বলবিজ্ঞানে বহু-বিশ্ব ব্যাখ্যা বিষয়টির অন্যতম প্রস্তাবক।

বহিঃসংযোগ 
 Deutsch's official homepage at Qubit.Org
 David Deutsch, extracts from Chapter 14: "The Ends of the Universe" of The Fabric of Reality: The Science of Parallel Universes—and Its Implications (London: Allen Lane The Penguin Press, 1997), ; with additional comments by Frank J. Tipler. Also available here and here.
 "It's much bigger than it looks" -- Edge 
 New Scientist interview
 Video of David Deutsch's talk on the study of physics as central to the survival of the human species. Presented July 2005 at the TED Conference in Oxford, UK. Duration: 19:45
 Wired News: Interview

ব্রিটিশ পদার্থবিজ্ঞানী
কোয়ান্টাম পদার্থবিজ্ঞানী
ব্রিটিশ নাস্তিক
১৯৫৩-এ জন্ম
জীবিত ব্যক্তি
হাইফার বিজ্ঞানী
ইসরায়েলি ইহুদি
ইসরায়েলি লেখক
ইসরায়েলি কম্পিউটার বিজ্ঞানী
কোয়ান্টাম কম্পিউটিং
ব্রিটিশ ইহুদি
ইহুদি নাস্তিক
ইসরায়েলি নাস্তিক
রয়েল সোসাইটির সভ্য
তাত্ত্বিক পদার্থবিজ্ঞানী
ক্লেয়ারেন্ডন গবেষণাগার

ক্লেয়ারেন্ডন গবেষণাগার ইংল্যান্ডের অক্সফোর্ডে অবস্থিত অক্সফোর্ড বিশ্ববিদ্যালয়ের একটি গবেষণাগার। অক্সফোর্ডে ক্লেয়ারেন্ডন ভবন নামে আরেকটি স্থাপনা রয়েছে যা সম্পূর্ণ ভিন্ন। এর সাথে গবেষণাগারের কোন সম্পর্ক নেই। পদার্থবিজ্ঞানের বিভাগের অভ্যন্তরে পারমাণবিক ও লেজার পদার্থবিজ্ঞান এবং ঘনীভূত বস্তু পদার্থবিজ্ঞানের গ্রুপগুলোর জন্যই এই গবেষণাগার। পদার্থবিজ্ঞানের অন্য চারটি গ্রুপ এই গবেষণাগারে কাজ করে না। অক্সফোর্ডের কোয়ান্টাম কম্পিউটেশন কেন্দ্র এখানেই অবস্থিত।

বহিঃসংযোগ 
 A brief history of Physics at Oxford 
 A longer history of Physics at Oxford 

অক্সফোর্ড বিশ্ববিদ্যালয়
গবেষণাগার
১৮৭২-এ প্রতিষ্ঠিত শিক্ষাপ্রতিষ্ঠান
পদার্থবিজ্ঞান পরীক্ষাগার
মিডলজব্রা ফুটবল ক্লাব

মিডলজব্রা ফুটবল ক্লাব ( , ; এছাড়াও মিডলজব্রা এফসি অথবা শুধুমাত্র মিডলজব্রা নামে পরিচিত) হচ্ছে মিডলজব্রা ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৬ সালে প্রতিষ্ঠিত হয়েছে। ১৯৯২ সালে প্রিমিয়ার লিগ প্রতিষ্ঠিত হবার সময় তারা উক্ত লিগের প্রতিষ্ঠাকালীন সদস্য ছিল। মিডলজব্রা এফসি তাদের সকল হোম ম্যাচ মিডলজব্রার রিভারসাইড স্টেডিয়ামে খেলে থাকে; যার ধারণক্ষমতা হচ্ছে ৩৪,০০০। ১৮৮৯ সালে পেশাদার ফুটবল শুরু করার পর এটি এই ক্লাব দ্বারা ব্যবহৃত তৃতীয় স্টেডিয়াম। বর্তমানে এই ক্লাবের ম্যানেজারের দায়িত্ব পালন করছেন মাইকেল ক্যারিক এবং সভাপতির দায়িত্ব পালন করছেন স্টিভ গিবসন। বর্তমানে ইংরেজ মধ্যমাঠের খেলোয়াড় জনি হাউসন এই ক্লাবের অধিনায়কের দায়িত্ব পালন করছেন।

১৯৮৬ সালে অর্থনৈতিকে কারণে ক্লাবটি বন্ধ হয়ে যাওয়ার উপক্রম হয়েছিল। পরবর্তীতে তৎকালীন বোর্ড সদস্য ও বর্তমানের চেয়ারম্যান স্টিভ গিবসনের গঠিত কনসোর্টিয়ামের কল্যাণে ক্লাবটি বেঁচে যায়। ২০০৪ সালে মিডলজব্রা লিগ কাপের শিরোপা জয়লাভ করে, যা ক্লাবটির একমাত্র প্রধান শিরোপা। এই ক্লাবের প্রধান প্রতিপক্ষ হচ্ছে নিউক্যাসেল ইউনাইটেড এবং সান্ডারল্যান্ড। এই ক্লাবের প্রথাগত জার্সিতে লাল পোশাক ও সাথে সাদা রঙের মিশ্রণ লক্ষ্য করা যায় এবং প্রাতিষ্ঠানিক প্রতীক হচ্ছে গর্জনরত সিংহ।

ঘরোয়া ফুটবলে, মিডলজব্রা এফসি এপর্যন্ত ৫টি শিরোপা জয়লাভ করেছে; যার মধ্যে ৪টি ইএফএল চ্যাম্পিয়নশিপ এবং ১টি ফুটবল লিগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক ফুটবলে, এই ক্লাবের সবচেয়ে বড় সাফল্য হচ্ছে ২০০৫–০৬ উয়েফা কাপের ফাইনালে পৌঁছানো; যেখানে তারা স্পেনীয় ক্লাব সেভিয়ার কাছে ০–৪ গোলের ব্যবধানে পরাজিত হয়েছে।

অর্জন

লিগ
দ্বিতীয় বিভাগ / প্রথম বিভাগ / ফুটবল লিগ চ্যাম্পিয়নশিপ:
 চ্যাম্পিয়ন (৪): ১৯২৬–২৭, ১৯২৮–২৯, ১৯৭৩–৭৪, ১৯৯৪–৯৫
 রানার-আপ (২) ১৯৯৭–৯৮, ২০১৫–১৬
তৃতীয় বিভাগ / দ্বিতীয় বিভাগ / ফুটবল লিগ ওয়ান:
রানার-আপ (২): ১৯৬৬–৬৭, ১৯৮৬–৮৭

কাপ
ফুটবল লিগ কাপ
চ্যাম্পিয়ন (১): ২০০৩–০৪
রানার-আপ (২): ১৯৯৬–৯৭, ১৯৯৭–৯৮
এফএ কাপ
রানার-আপ (১): ১৯৯৬–৯৭

তথ্যসূত্র

বহিঃসংযোগ

প্রাতিষ্ঠানিক ওয়েবসাইট
  
 প্রিমিয়ার লিগে মিডলজব্রা ফুটবল ক্লাব  

সংবাদের ওয়েবসাইট
 
 স্কাই স্পোর্টসে মিডলজব্রা ফুটবল ক্লাবের সংবাদ  

ভক্তদের ওয়েবসাইট
  
 স্পোর্টইপোচে মিডলজব্রা ফুটবল ক্লাব 

ইংল্যান্ডের ফুটবল ক্লাব
প্রিমিয়ার লিগের ক্লাব
১৮৭৬-এ প্রতিষ্ঠিত ফুটবল ক্লাব
ফুটবল লিগ ক্লাব
মহাকালী গার্লস স্কুল অ্যান্ড কলেজ

মহাকালী গার্লস স্কুল অ্যান্ড কলেজ বাংলাদেশের ময়মনসিংহ শহরের একটি প্রাচীন শিক্ষাপ্রতিষ্ঠান। প্রতিষ্ঠানটি ময়মনসিংহ শহরের প্রধান সড়ক গাঙিনারপাড় মোড়ে অবস্থিত। ময়মনসিংহের শিক্ষা ও সংস্কৃতির প্রসারে শহরের জমিদারদের অবদানের একটি অন্যতম সাক্ষ্য এই বিদ্যালয়। নারী শিক্ষা বিস্তারের মহান ব্রত নিয়ে প্রতিষ্ঠানটি প্রতিষ্ঠিত হয় ১৯০৭ সালে। শুরুতে এ প্রতিষ্ঠানের নাম ছিল বিমলা সুন্দরী মহাকালী পাঠশালা। পরবর্তীতে এটি পরিবর্তিত হয়ে হয় মহাকালী বালিকা উচ্চবিদ্যালয়। ১৯৯৫ সালে নারীর উচ্চশিক্ষায় শিক্ষিত করার লক্ষ্যে কলেজ শাখাটি চালু হয়। শিক্ষাপ্রতিষ্ঠানটি প্রায় ৬২ শতাংশ জমির উপর প্রতিষ্ঠিত। প্রতিষ্ঠানটিতে বর্তমানে মোট শিক্ষার্থীর সংখ্যা প্রায় ১৫০০।

শিক্ষক শিক্ষিকা
মহাকালী গার্লস স্কুল অ্যান্ড কলেজের স্কুল শাখায় ১১ জন এবং কলেজ শাখায় ১৪ জন শিক্ষক-শিক্ষিকা রয়েছেন।

তথ্যসূত্র

ময়মনসিংহ জেলার বিদ্যালয়
১৯০৭-এ প্রতিষ্ঠিত শিক্ষাপ্রতিষ্ঠান
ময়মনসিংহ জেলার মহাবিদ্যালয়
টিম কেহিল

টিমোথি জোয়েল টিম কেহিল () (জন্ম ৬ই ডিসেম্বর, ১৯৭৯) সিডনিতে জন্মগ্রহণকারী একজন অস্ট্রেলীয় আন্তর্জাতিক ফুটবল খেলোয়াড়।  বর্তমানে তিনি ইংল্যান্ডের পেশাদার ফুটবল ক্লাব এভার্টনের হয়ে খেলছেন। ২০০৬ সালের ফিফা বিশ্বকাপে একজন অস্ট্রেলীয় হয়ে প্রথম গোল করার সুবাদে তিনি বিশ্বব্যপী পরিচিতি পান। একই সাথে তিনি এশিয়ান কাপে প্রথম অস্ট্রেলীয় গোলের মালিক। তার ছোট ভাই ক্রিস কেহিল সামোয়ান জাতীয় ফুটবল দলের অধিনায়ক।

শৈশব 
টিম কেহিলের মা সামোয়ান এবং বাবা আইরিশ। ছোটবেলা থেকেই তিনি পরিবারের কাছ থেকে ফুটবল খেলোয়াড় হবার প্রেরণা পেয়েছিলেন। ছোটবেলায় তিনি বালমেইন পুলিস বয়েজ ক্লাব, ম্যারিকভিল রেড ডেভিলস সকার ক্লাব এর হয়ে খেলতেন।

মিলওয়াল 

১৯৯৭ সালে কেহিল তার বাবা মার কাছে ফুটবল খেলোয়াড় হিসাবে পেশাদার জীবন শুরু করার জন্য ইংল্যান্ড যাবার অনুমতি চাইলেন। ১৯৯৭ সালে ইংল্যান্ড ভিত্তিক পেশাদার ফুটবল দল মিলওয়াল ফুটবল ক্লাব কেহিলকে সিডনি ইউনাইটেড থেকে বিনামূল্যে নিজেদের করে নেয়। মিলওয়ালের হয়ে মে ২২, ১৯৯৮ সালে কেহিলের অভিষেক ঘটে। ২০০৩- ২০০৪ মৌসুমে কেহিলের একক কৃতিত্বে মিলওয়াল তাদের ক্লাব ইতিহাসে প্রথমবারের মতো এফএ কাপ ফাইনাল এবং উয়েফা কাপ খেলার সুযোগ লাভ করে। সেমিফাইনালে তার অবদান তাকে এনে দেয় এফএ কাপ 'প্লেয়ার অফ দ্য রাউন্ড' নির্বাচনের ১০০,০০০ ভোট। মিলওয়ালের পক্ষে ২৪১ টি খেলায় কেহিলের গোল সংখ্যা ৫৮ টি। ২০০৪ -২০০৫ মৌসুমে প্রিমিয়ার লিগের দল এভার্টন ১.৫ মিলিয়ন পাঊন্ডের বিনিময়ে কেহিলকে দলে ভিড়ায়। এভার্টনের সাথে সাথে ক্রিস্টাল প্যালেসও তাকে আশা করে ছিল। কিন্তু ক্লাবটির সভাপতি সিমোন জর্ডান কাহিলকে বদলির জন্য অর্থ খরচ করতে অপারগতা জানান।

এভারটন 

প্রিমিয়ার লিগের প্রথম বছরেই কেহিল এভার্টনের পক্ষে সর্বোচ্চ গোল করেন। ২০০৪-০৫ মৌসুম তিনি সবচেয়ে দর্শক প্রিয় খেলোয়াড় মনোনীত হন। পরবর্তী মৌসুমে এভার্টন কেহিলের বেতন বৃদ্ধির সাথে সাথে তাদের চুক্তি ৫ বছরের জন্য বর্ধিত করে। চুক্তি সম্পাদনের পর এক বার্তায় কেহিল বলেন "All I can say it is another dream come true, another five years at the club I love and at the one that gave me my chance."

ক্যারিয়ার পরিসংখ্যান

তথ্যসূত্র 

অস্ট্রেলীয় পুরুষ ফুটবলার
প্রিমিয়ার লিগের খেলোয়াড়
এভার্টন ফুটবল ক্লাবের খেলোয়াড়
২০০৬ ফিফা বিশ্বকাপের খেলোয়াড়
১৯৭৯-এ জন্ম
আইরিশ অস্ট্রেলীয়
২০১০ ফিফা বিশ্বকাপের খেলোয়াড়
২০১৮ ফিফা বিশ্বকাপের খেলোয়াড়
মিলওয়াল ফুটবল ক্লাবের খেলোয়াড়
ইন্ডিয়ান সুপার লিগের খেলোয়াড়
২০১১ এএফসি এশিয়ান কাপের খেলোয়াড়
চীনা সুপার লিগের খেলোয়াড়
মার্কিন যুক্তরাষ্ট্রে অস্ট্রেলীয় প্রবাসী ক্রীড়াবিদ
মেজর লিগ সকারের খেলোয়াড়
মার্কিন যুক্তরাষ্ট্রে প্রবাসী ফুটবলার
অস্ট্রেলিয়ার অলিম্পিক ফুটবলার
জীবিত ব্যক্তি
এএফসি এশিয়ান কাপ বিজয়ী খেলোয়াড়
এ-লিগের খেলোয়াড়
অস্ট্রেলিয়ার আন্তর্জাতিক ফুটবলার
অস্ট্রেলীয় প্রবাসী ফুটবলার
চীনে প্রবাসী ফুটবলার
ইংল্যান্ডে প্রবাসী ফুটবলার
ভারতে প্রবাসী ফুটবলার
আইরিশ বংশোদ্ভূত অস্ট্রেলীয় ব্যক্তি
অফিসার্স অব দি অর্ডার অব অস্ট্রেলিয়া
ইংরেজ ফুটবল লিগের খেলোয়াড়
২০০৪ গ্রীষ্মকালীন অলিম্পিকের ফুটবলার
সিডনির ফুটবলার
নিউ সাউথ ওয়েলসের পুরুষ ক্রীড়াবিদ
২০০৫ ফিফা কনফেডারেশন্স কাপের খেলোয়াড়
২০০৭ এএফসি এশিয়ান কাপ খেলোয়াড়
২০১৪ ফিফা বিশ্বকাপের খেলোয়াড়
২০১৫ এএফসি এশিয়ান কাপের খেলোয়াড়
২০১৭ ফিফা কনফেডারেশন্স কাপের খেলোয়াড়
পুরুষ ফুটবল ফরোয়ার্ড
পুরুষ ফুটবল মধ্যমাঠের খেলোয়াড়
অস্ট্রেলীয় আত্মজীবনীকার
ইংরেজ বংশোদ্ভূত অস্ট্রেলীয় ব্যক্তি
নিউ ইয়র্ক রেড বুলসের খেলোয়াড়
স্পোর্ট অস্ট্রেলিয়া হল অব ফেমে প্রবেশকারী
আলবেনিয়ার কাউন্টিসমূহ

আলবেনিয়া ১২টি কাউন্টিতে বিভক্ত। এগুলিকে স্থানীয় আলবেনীয় ভাষায় কিয়ার্কু (Qarku) বা প্রেফেক্তুরা (prefektura) বলে। প্রতিটি কাউন্টি অনেকগুলি জেলা নিয়ে গঠিত। কাউন্টিগুলির বর্তমান অবস্থা ১৯৯৮ সালের সংবিধানের উপর ভিত্তি করে এবং ৩১ জুলাই ২০০০-এ করা হয়েছিল।

তথ্যসূত্র 

আলবেনিয়ার কাউন্টি
দেশের প্রথম স্তরের প্রশাসনিক উপবিভাগ
ইউরোপের দেশের প্রশাসনিক উপবিভাগ
ইয়ং-এর গুণাঙ্ক

ইয়াং এর গুণাঙ্ক বা পীড়ন বা বিকৃতির স্থিতিস্থাপক গুনাঙ্ক (অর্থাৎ-প্রতিরোধ বল) হলো একটি যান্ত্রিক বৈশিষ্ট্য যা একটি দৃঢ় পদার্থের পীড়ন বা বিকৃতি পরিমাপ করে যখন বলটি দৈর্ঘ্যের দিকে প্রয়োগ করা হয়। এটি একটি উপাদানের রৈখিক স্থিতিস্থাপক অঞ্চলে পীড়ন বা বিকৃতি{\display style\sigma}\sigma  বলবিদ্যায় কোন বস্তুর স্থিতিস্থাপকতা আলোচনার ক্ষেত্রে ব্যবহার করা হয়। প্রতেক প্রদার্থের পীড়ন এবং বিকৃতির সাথে সম্পর্কযুক্ত একটা ধ্রুবক থাকে, সেই ধ্রুবকটার নাম স্থিতিস্থাপক গুনাঙ্ক বা ইয়াংস গুনাঙ্ক । এটি হিসাব করা হয় চাপ -\sigma (প্রতি একক জাগায় বল) ও বিকৃতি -{\displaystyle \varepsilon } \varepsilon  (চাপ প্রয়োগে অাকার বা দৈঘের অাপেক্ষিক পরিবর্তন ) দ্বারা‍। 
{\displaystyle E={\frac {\sigma }{\varepsilon }}}
ঊদাহরনস্বরুপ-
•রাবার (চাপ বাড়ালে :দৈঘ্য সহজেই বেড়ে যায়,মানে কম {\displaystyle E} E)।
•আ্যলুমিনিয়াম (চাপ বাড়ালে :দৈঘ্য খুব অল্প কমে ,মানে বেশি {\displaystyle E} E)।

ইয়ং গুনাঙ্ক 
কোন স্থিতিস্থাপক বস্তুতে অনুদৈর্ঘ্য বিকৃতি সৃষ্টি করলে বস্তুটিতে অনুদৈর্ঘ্য পীড়ন সৃষ্টি হয়। প্রতি একক অনুদৈর্ঘ্য বিকৃতির জন্য বস্তুটিতে যে অনুদৈর্ঘ্য পীড়নের সৃষ্টি হয় তাকেই বলা হয় বস্তুটির উপাদানের ইয়ং গুণাঙ্ক

একক 
S.I. পদ্ধতিতে নিউটন প্রতি বর্গ মিটার {প্যাসকেল বা পাস্কাল(Pa)}। তবে ব্যাবহারিক ক্ষেত্রে একক হিসেবে মেগা প্যাসকেল এবং গিগা প্যাসকেল ব্যবহৃত হয়ে থাকে ।
C G S পদ্ধতিতে ডাইন প্রতি বর্গসেমি।

ইয়ং গুনাঙ্কের গাণিতিক প্রকাশ 
ইয়ং গুনাঙ্ক,E=পীড়ন/বিকৃতি=σ/ε

ইয়ং গুনাঙ্কের আনুমানিক মানসমূহ

তথ্যসূত্র 

বলবিজ্ঞান
স্থিতিস্থাপকতা (পদার্থবিজ্ঞান)
ভৌত রাশি
বার্মিংহ্যাম সিটি ফুটবল ক্লাব

বার্মিংহ্যাম সিটি ফুটবল ক্লাব (; এছাড়াও বার্মিংহ্যাম সিটি এফসি, অথবা শুধুমাত্র বার্মিংহ্যাম সিটি নামে পরিচিত) হচ্ছে বার্মিংহ্যাম ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৫ সালে স্মল হিথ অ্যালায়েন্স হিসেবে প্রতিষ্ঠিত হয়েছে, অতঃপর ১৯৮৮ সালে ক্লাবের নাম পরিবর্তন করে স্মল হিথ রাখা হয়। ১৯০৫ সালে পুনরায় নাম পরিবর্তন করে বার্মিংহ্যাম ফুটবল ক্লাব এবং সর্বশেষ ১৯৪৩ সালে বর্তমান নামে নামকরণ করা হয়। বার্মিংহ্যাম সিটি তাদের সকল হোম ম্যাচ বার্মিংহ্যামের সেন্ট অ্যান্ড্রু'সে খেলে থাকে; যার ধারণক্ষমতা হচ্ছে ২৯,৪০৯। বর্তমানে এই ক্লাবের ম্যানেজারের দায়িত্ব পালন করছেন আইতোর কারাঙ্কা। ইংরেজ রক্ষণভাগের খেলোয়াড় হার্লি ডিন এই ক্লাবের অধিনায়কের দায়িত্ব পালন করছেন।

স্মল হিথ ইংল্যান্ডের দ্বিতীয় স্তরের ফুটবলের প্রতিষ্ঠাতা সদস্য এবং উক্ত বিভাগের প্রথম চ্যাম্পিয়ন ছিল। তাদের ১৯৫০-এর দশক ও ১৯৬০-এর দশকের প্রথম দিকে এই ক্লাবের সবচেয়ে সেরা সময় অতিবাহিত হয়েছে। উক্ত সময়ে প্রথম স্তরের ফুটবল লিগে তারা সর্বোচ্চ ৬ষ্ঠ স্থান দখল করেছিল এবং ১৯৫৬ সালে এফএ কাপের ফাইনালে উঠতে সমর্থ হয়েছিল। এছাড়াও ১৯৬০ ও ১৯৬১ সালে আন্তঃ-শহর ফেয়ার কাপের ফাইনালে পৌঁছেছিল। তারা ১৯৬৩ সালে অ্যাস্টন ভিলার বিরুদ্ধে লিগ কাপ শিরোপা জয়লাভ করার মাধ্যমে তাদের একমাত্র বড় শিরোপা ঘরে তুলতে সক্ষম হয়েছিল। এই ক্লাবের সবচেয়ে বাজে সময় কাটে ১৯৮৬ সাল থেকে ২০০২ সাল পর্যন্ত; এসময় তারা শীর্ষ স্তরে খেলার যোগ্যতা অর্জনে সম্পূর্ণরূপে ব্যর্থ হয়। তারা ফুটবল লিগের তৃতীয় স্তরে দুই বার অবনমিত হয় এবং লেল্যান্ড ডিএএফ কাপ এবং অটো উইন্ডস্ক্রিন শিল্ড জয়লাভ করে।

অর্জন
উৎস:

দ্বিতীয় বিভাগ / প্রথম বিভাগ / দ্য চ্যাম্পিয়নশিপ (২য় স্তর):
 চ্যাম্পিয়ন (৪): ১৮৯২–৯৩, ১৯২০–২১, ১৯৪৭–৪৮, ১৯৫৪–৫৫
 রানার-আপ (৭): ১৮৯৩–৯৪, ১৯০০–০১, ১৯০২–০৩, ১৯৭১–৭২, ১৯৮৪–৮৫, ২০০৬–০৭, ২০০৮–০৯
 প্লে-অফ চ্যাম্পিয়ন (১): ২০০১–০২
তৃতীয় বিভাগ / দ্বিতীয় বিভাগ (৩য় স্তর):
 চ্যাম্পিয়ন (১): ১৯৯৪–৯৫
 রানার-আপ (১): ১৯৯১–৯২
এফএ কাপ:
 রানার-আপ (২): ১৯৩০–৩১, ১৯৫৫–৫৬
ফুটবল লিগ কাপ:
 চ্যাম্পিয়ন (২): ১৯৬২–৬৩, ২০১০–১১
 রানার-আপ (১): ২০০০–০১
আন্তঃ-শহর ফেয়ার্স কাপ:
 রানার-আপ (২): ১৯৫৮–৬০, ১৯৬০–৬১
সহযোগী সদস্য কাপ / ফুটবল লিগ ট্রফি:
 চ্যাম্পিয়ন (২): ১৯৯০–৯১, ১৯৯৪–৯৫
বার্মিংহ্যাম সিনিয়র কাপ:
 চ্যাম্পিয়ন (১): ১৯০৫

তথ্যসূত্র

বহিঃসংযোগ 

 
 বার্মিংহাম সিটি কিটসের রৈখিক ইতিহাস
 ব্লুজ ট্রাস্ট ওয়েবসাইট
 

ইংল্যান্ডের ফুটবল ক্লাব
প্রিমিয়ার লিগের ক্লাব
ওপেনকর্পোরেটসের জোট
বার্মিংহ্যাম সিটি ফুটবল ক্লাব
১৮৭৫-এ প্রতিষ্ঠিত ফুটবল ক্লাব
ফুটবল লিগ ক্লাব
সাঁ পিয়ের ও মিক‌লোঁ

সাঁ পিয়ের ও মিক‌লোঁ উত্তর আটলান্টিক মহাসাগরে অবস্থিত একটি দ্বীপপুঞ্জ। দ্বীপগুলি ফ্রান্সের অংশ।

তথ্যসূত্র

দ্বীপপুঞ্জ
আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র
ফরাসি ভাষী দেশ ও অঞ্চল
উত্তর আমেরিকার নির্ভরশীল অঞ্চল
দ্বীপ রাষ্ট্র
১৯৪৬-এ প্রতিষ্ঠিত রাষ্ট্র ও অঞ্চল
শক্তি সরবরাহ

শক্তি সরবরাহ () একটি যন্ত্র বা তন্ত্র যা আউটপুট কোন একটি লোড বা লোডসমষ্টিতে বৈদ্যুতিক বা অন্যান্য ধরনের শক্তির যোগান দেয়। একে কখনওবা "শক্তি সরবরাহ একক" বা "পিএসইউ" বলা হয়। শব্দটি প্রধানত তড়িৎ শক্তি যোগানদানের ক্ষেত্রেই ব্যবহৃত হয়। হঠাৎ হঠাৎ যান্ত্রিক শক্তির জন্যও ব্যবহৃত হতে পারে, তবে এছাড়া অন্য কোন শক্তির যোগানকে নির্দেশ করার ঘটনা খুবই বিরল। যে যন্ত্র বা তন্ত্র এভাবে শক্তি সরবরাহ করে তাকে "শক্তি সরবরাহকারী" নামে ডাকা যায়। যদিও এই শব্দ দ্বারা সরবরাহ এবং সরবরাহ ব্যবস্থা উভয়কেই বোঝানো হয়। যেমন, কম্পিউটার পাওয়ার সাপ্লাইকে "কম্পিউটারের শক্তি সরবরাহকারী" নামে আখ্যায়িত করা হয়।

বিদ্যুৎ শক্তি সরবরাহ

তথ্যসূত্র

শক্তি সরবরাহ
তড়িৎ শক্তি